अमरपुर-जौरासी में किया पौधरोपण ग्रामीणों को दिए बैंकिंग के टिप्स
नारनौल | केनराबैंक शाखा नारनौल के तत्वावधान में सोमवार को गांव अमरपुर-जौरासी में पौधरोपण एवं ट्री-गार्ड कार्यक्रम का आयोजन किया गया। इस अवसर पर सुबह शाखा प्रबंधक दिनेश कुमार शर्मा ने गांव के प्रवेश रास्ते पर पौधरोपण कर कार्यक्रम का शुभारंभ किया। पौधरोपण के बाद उनकी सुरक्षा के लिए ट्री-गार्ड लगाए गए। इसके बाद शाखा प्रबंधक ने गांव की चौपाल में पहुंच कर ग्रामीणों को बैंकिंग सुविधाओं बारे अवगत करवाया। इस मौके पर उन्होंने अधिक से अधिक ग्रामीणों को केनरा बैंक से जुड़ने के लिए प्रेरित किया। कार्यक्रम में कृषि विस्तार अधिकारी अनिल चौधरी, विक्रम सिंह, सुरेंद्र शर्मा नवीन शर्मा समेत गांव के अनेक गणमान्य लोग उपस्थित रहे।
hin_Deva hin_Deva